Phifer James F PhD Reviews, Ratings, Cost & Price - Charleston, WV
405 Capitol Street Suite 414, Charleston, West Virginia, 25301 Rekords spat by Brandwag atletiek | News24
Die atlete wat rekords by Brandwag se interhuis-byeenkoms laat kantel het, is (voor van links) Demi Jonck, Heike Groenewald, Kaylee van Dyk en Anika Ferreira. Agter is Jay-Dee Smith, Caryn-Ann Howard en Morné van der Berg. Foto:KAREN PIENAAR
Altesaam tien rekords het vanjaar in die slag gebly by Brandwag se interhuis-byeenkoms. Merkwaardig, behoort 8 uit die 10 nuwe rekords aan graad 8-leerders.
Die graad 8’s wat Brandwag- rekords agter hulle name het, is Heike Groenewald (gewigstoot en diskus), Kaylee van Dyk (hekkies, 90 meter en 300 meter), Anika Ferreira (o.14 hoogspring en 90 meter hekkies), Jay-Dee Smit (300 meter hekkies) en Morné van der Berg (1 500 meter). Interessant genoeg het Anika, wat van die Patensie-omgewing is, tydens een van die uitdunne ’n ander Anika Ferreira van dieselfde omgewing se 1989-rekord verbeter – en sy ken “die tannie” wie se rekord dit was. Kort daarna het Kaylee in die finaal weer die rekord verbeter. Dieselfde o.14 90 meter hekkies rekord het dus twee keer op een dag gekantel. Ander leerders wat Brandwag-rekords verbeter het, is Demi Jonck (spiesgooi) en Caryn-Ann Howard (hoogspring). Janique von Buchenroder het die 100 meter rekord geëwenaar.